3 साल में 2 हजार बेरोजगार बने हुनरमंद
तीन साल में जिले के दो हजार बेरोजगार युवाओं को शासन ने हुनरमंद बनाया। कौशल विकास योजना के तहत प्रशिक्षण पाकर कोई राज मिस्त्री बन गया तो कोई बढ़ई बनकर अपना परिवार पाल रहा है।
इलेक्ट्रिशियन और सिलाई, कम्प्यूटर सीखने वालों की संख्या तो सैकड़ों में है। कई युवतियों व महिलाओं ने ब्यूटीपार्लर का कोर्स कर अपनी जिंदगी को खूबसूरत बनाने में जुटी है। कहते हैं कि यदि स्वयं के हाथों हुनर हो तो रोजगार की तलाश में भटकना नहीं पड़ता। कहीं भी आसानी से रोजगार मिल जाता है। शासन ने ऐसे बेरोजगार युवाओं की सुध ली और उनके रोजगार के अवसर तलाशे। फिर 2013 में कौशल विकास योजना की शुरुआत हुई। अन्य जिलों की तर्ज पर बिलासपुर में भी करीब दो हजार बेरोजगार युवाओं को कई संस्थाओं के माध्यम से विभिन्न व्यवसायों का प्रशिक्षण दिया गया है। मौजूदा समय की मांग को ध्यान में रखते हुए युवाओं को राज मिस्त्री की ट्रेनिंग दी गई।
युवाओं का सपना साकार हुआ
छत्तीसगढ़ शासन ने कौशल विकास योजना के तहत प्रशिक्षण देकर बेरोजगार युवकों का सपना साकार किया है। राज मिस्त्री, इलेक्ट्रीशियन, मोटर मैकेनिक, बढ़ईगिरी, सिलाई, कम्प्यूटर, ब्यूटी पार्लर जैसे व्यवसायों की ट्रेनिंग देकर युवाओं को आत्मनिर्भर बनाने की कोशिश की गई। यह बहुत अच्छा कदम है। इसे जारी रखना चाहिए।\\\'\\\' - राजेश साहू, राज मिस्त्री, प्रशिक्षणार्थी
bho_Deva hin_Deva hin_Deva hin_Deva hin_Deva